In Swartruggens is 'n huis | Leon von Moltke se blog
« Blink oggendpad
Om 'n beeld klaar te maak »
In Swartruggens is 'n huis
17/09/2010 deur leonvonmoltke
Skuins verby die imposante klipkerk op die bult dwaal jou oë na regs oor die klein dorpie Swartruggens as jy met die hoofweg ry oppad na Oom Schalk Lourens se wêreld toe. In die verte kan jy dof uitmaak 1911 in effe verweerde swart verf op die gewelhuis. Op 'n dag besluit ek om af te draai en die huis van naderby te gaan bekyk. Dit was of jy terugtree in 'n oorlog van 'n eeu gelede.
Ek het so baie al gewonder hoeveel liefde en aandag dit sal vat om weer 'n tuiste hier te skep.
Posted in Uncategorized | Tagged Leon von Moltke, Swartruggens | 3 Kommentaar
op 17/09/2010 at 1:24 nm | Antwoord Ansu se Swempoel
Ek is bly ek is nie al een wat afdraai na verlate huise, veral plaashuise toe nie! Onlangs het ons pad gevat links van die N7 op na Springbok en af, regs van die N7, verby klein dorpies met baie verlate huise langs die pad. Verby Loeriesfontein, Calvinia, Victoria-Wes.
Elke keer as ons 'n ou huis sien moet daar eers gestop word en elkeen raak besig op sy eie. Elkeen met sy eie gedagtes. Vir my raak die huis en werf lewendig. Ek sien die kinders speel en hoor hulle selfs in my kop. Agter die huis, waar die wintersonnetjie bak, sien ek iemand sit. Met dieselfde stilte en uitsig baie jare terug. Ons loer in by vensters en visualiseer 'n huis vol mense.
Dan begin ons buk. Ons loop soos hoenders wat kop onderstebo skrop. Potskerwe! Ou borde wat gebreek is. Ons soek die ashoop! En ons raak opgewonde soos kinders. Dit net sodat ons 'n pratige mosaiek tafeltjie aanmekaar kan sit vol herinneringe.
op 20/09/2010 at 7:27 nm | Antwoord Krokodil
Wat 'n pragtige plek!
Ek ken daardie kleindorp na-ry manier van doen goed. Ek het altyd op pad huis toe van die Kaap af ook so gemaak.